Tasimiidae

Charadropsyche
 Tasiagma
 Tasimia
 Trichovespula

Tasimiidae er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i.

 Utseende 
Små vårfluer (vingespenn 12–18 mm), mørke på farge og lite iøynefallende. Antennene er litt lengre enn forvingene. Forbeina har to sporer, mellom- og bakbeina fire.

 Levevis 
Larvene lever i klare, hurtigstrømmende bekker. De bygger et rørformet hus av sandkorn og småstein.

 Utbredelse 
Familien finnes i de østlige delene av Australia, på Tasmania og i det sørlige Sør-Amerika.

 Systematisk inndeling 
Familiens systematiske plassering er usikker. De bør muligens plasseres i en overfamilie for seg, Tasimioidea.

 Ekte insekter (Ectognatha)
 Vingede insekter (Pterygota)
 Holometabole insekter (Holometabola, «insekter med fullstendig forvandling»)
 Vårfluer (Trichoptera)
 Gruppen Integripalpia
 Usikkert hvilken overfamilie (Leptoceroidea?)
 Familien Tasimiidae Riek, 1968
 Slekten Charadropsyche Flint, 1970 – én art, Sør-Amerika
 Charadropsyche penicillata
 Slekten Tasiagma Neboiss, 1973 – 2 arter, Australia
 Tasiagma ciliata Neboiss, 1977
 Tasiagma eremica Neboiss, 1986
 Slekten Tasimia Mosely, 1936 – 5 arter, Australia
 Tasimia atra (Banks, 1939)
 Tasimia denticulata Jacquemart, 1965
 Tasimia drepana Neboiss, 1977
 Tasimia natasia Mosely, 1953
 Tasimia palpata Mosely, 1936
 Slekten Trichovespula Schmid, 1935 – én art, Sør-Amerika
 Trichovespula macrocera

 Kilder 
 Australian Faunal Directory – Tasimiidae

 Eksterne lenker 

 Norsk Entomologisk forening – for deg som vil lære mer om insekter.
 Tree of life - Vårfluer - engelskspråklig. Med fine bilder.
 Sjekkliste over verdens vårfluer

Kategori:Vårfluer